Босфор аӷбақәа рныҟәара аанкылоуп аԥша аӷьыра иахҟьаны
19:30 29.11.2021 (ирҿыцуп: 19:33 29.11.2021)
© Sputnik / Руслан КривобокВид на Стамбул через пролив Босфор
© Sputnik / Руслан Кривобок/
Аҩаша абҵара 30 рзы амш акыр аҽеиҭанакуеит ҳәа аарыцҳауеит Аԥснытәи аҳауагәаҭаҩцәагьы.
АҞӘА, абҵара 29 - Sputnik. Босфортәи аӡыбжьахала аӷбақәа рныҟәара аанкылоуп аԥша аӷьыра иахҟьаны, абри атәы аанацҳауеит РИА Новости Ҭырқәтәылатәи аҟәарахьчаратә усбарҭа ахаҭарнакра шьаҭас иҟаҵаны.
"Аӡыбжьахала аҩганк рыла иаркуп аԥшаӷьыра иахҟьаны", - ҳәа иҳәеит аусбарҭа ахаҭарнак.
Аӷбақәа ҩаԥхьа рныҟәара анхацыркхо макьана еилкаамкәан иаанхоит.
Ателеканал NTV адыррақәа рыла, амшцәгьа иахҟьаны аҳиреилахәыра Turkish Airlines иатәу аҳаирпланқәа фба Сҭамԥыл изымтәаӡакәан Анкареи Измирҟеи ирышьҭит.